CELEX: C2007/183/11
Language: fi
Date: 2007-08-04 00:00:00
Title: Asia C-422/05: Yhteisöjen tuomioistuimen tuomio (kolmas jaosto) 14.6.2007 — Euroopan yhteisöjen komissio v. Belgian kuningaskunta (Jäsenyysvelvoitteiden noudattamatta jättäminen — Direktiivi 2002/30/EY — Lentoliikenne — Meluun liittyvät toimintarajoitukset yhteisön lentoasemilla — Se, että jäsenvaltio toteuttaa täytäntöönpanolle varatun määräajan aikana säännöksiä, joilla voidaan vaarantaa vakavasti direktiivissä säädetty tulos)

4.8.2007   
            
            
               FI
            
            
               Euroopan unionin virallinen lehti
            
            
               C 183/7
            
         Yhteisöjen tuomioistuimen tuomio (kolmas jaosto) 14.6.2007 — Euroopan yhteisöjen komissio v. Belgian kuningaskunta
   (Asia C-422/05) (1)
   
   (Jäsenyysvelvoitteiden noudattamatta jättäminen - Direktiivi 2002/30/EY - Lentoliikenne - Meluun liittyvät toimintarajoitukset yhteisön lentoasemilla - Se, että jäsenvaltio toteuttaa täytäntöönpanolle varatun määräajan aikana säännöksiä, joilla voidaan vaarantaa vakavasti direktiivissä säädetty tulos)
   (2007/C 183/11)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: F. Benyon ja M. Huttunen)
   
      Vastaaja: Belgian kuningaskunta (asiamiehet: M. Wimmer ja A. Hubert)
   Oikeudenkäynnin kohde
   Jäsenyysvelvoitteiden noudattamatta jättäminen — EY:n perustamissopimuksen 10 artiklan toisen kohdan ja 249 artiklan kolmannen kohdan rikkominen — Sellaiset jäsenvaltion meluun liittyvien toimintarajoitusten asettamista yhteisön lentoasemilla koskevien sääntöjen ja menettelyjen vahvistamisesta 26.3.2002 annetun Euroopan parlamentin ja neuvoston direktiivin 2002/30/EY (EYVL L 85, s. 40) täytäntöönpanoaikana toteuttamat toimenpiteet, joilla voidaan vaarantaa vakavasti direktiivissä säädetty tulos — Kansallinen lainsäädäntö, jolla rajoitetaan tiettyjen siviili-ilmailukäytössä olevien, ääntä hitaammin lentävien suihkukoneiden yölentoja
   Tuomiolauselma
   
               1)
            
            
               Belgian kuningaskunta ei ole noudattanut meluun liittyvien toimintarajoitusten asettamista yhteisön lentoasemilla koskevien sääntöjen ja menettelyjen vahvistamisesta 26.3.2002 annetun Euroopan parlamentin ja neuvoston direktiivin 2002/30/EY eikä EY 10 artiklan toisen kohdan ja EY 249 artiklan kolmannen kohdan mukaisia velvoitteitaan, koska se on 14.4.2002 tehnyt kuninkaan päätöksen, jolla säännellään tiettyjen siviili-ilmailukäytössä olevien, ääntä hitaammin lentävien suihkukoneiden yölentoja.
            
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 48, 25.2.2006.